Ясен е световният отбор за Laver Cup - Tennis.bg
Ясен е световният отбор за Laver Cup
от Мария Петрова в 16:59 на 10.09.2019
Американците Джак Сок и Тейлър Фриц са последните двама тенисисти, които ще влязат в тима на САЩ за третото издание на Laver Cup - демонстративния турнир по тенис между отборите на "Европа" и "Света".
"Джак бе нашият най-полезен играч" през последните два сезона и съм щастлив, че отново е ще бъде с нас в Женева. Той е един от най-добрите играчи на двойки в света, невероятно разнообразен и чудесен отборен играч", каза капитанът на Световния отбор Джон МакЕнроу.
МакЕнроу каза по адрес на Фриц, че той се наслаждава на най-силния сезон в кариерата си и това е било причината да бъде извикан. Освен Сок и Фриц, в сборния отбор на света ще играят още американецът Джон Иснър, канадците Милош Раонич и Денис Шаповалов и австралиецът Ник Кириос.
Двубоите от Laver Cup ще се играят от 20 до 22 септември.
Ясен е световният отбор за Laver Cup Мария Петрова
laver cup | джак сок | тейлър фриц | тенис | тенис бг